Pixel 6

Τα Pixel 6 και Pixel 6 Pro είναι έξυπνα τηλεφώνα Android που σχεδιάστηκαν, αναπτύχθηκαν και διατίθενται στην αγορά από την Google ως μέρος της σειράς προϊόντων Google Pixel. Ανακοινώθηκαν επίσημα στις 19 Οκτωβρίου του 2021, στην εκδήλωση «Pixel Fall Launch» και κυκλοφόρησαν σε εννέα χώρες στις 28 Οκτωβρίου του ίδιου χρόνου. Είναι τα πρώτα μοντέλα της σειράς Pixel με επεξεργαστή σχεδιασμένο από την Google, ονόματι Google Tensor.

 Σχεδιασμός 
Τα Pixel 6 και Pixel 6 Pro διαθέτουν και τα δύο μια νέα σχεδίαση που διαφέρει οπτικά από τα τηλέφωνα Pixel της προηγούμενης γενιάς, καθώς διαθέτουν μια μεγάλη λωρίδα όπου τοποθετούνται οι κάμερες και παράλληλα έναν πρωτότυπο χρωματικό συνδυασμό δύο τόνων στο πίσω μέρος των τηλεφώνων. Τέλος, στο μπροστινό μέρος και των δύο εκδόσεων Pixel 6 διαθέτουν μια εγκοπή στο κέντρο της οθόνης για την μπροστινή κάμερα. Το καθένα  είναι διαθέσιμο σε τρία χρώματα:
Pixel 6 Pixel 6 Proχωρίς-πλαίσιο|159x159εσχωρίς-πλαίσιο|159x159εσχωρίς-πλαίσιο|159x159εσχωρίς-πλαίσιο|164x164εσχωρίς-πλαίσιο|164x164εσχωρίς-πλαίσιο|164x164εσKinda CoralSorta SeafoamStormy BlackCloudy WhiteSorta SunnyStormy Black

 Προδιαγραφές 

 Υλικό 

 Επεξεργαστής 
Η σειρά Pixel 6 ενσωματώνει τον Google Tensor, ο οποίος είναι ο επεξεργαστής SoC (System on Chip) της Google, δηλαδή ένα ενιαίο σύστημα επεξεργαστών που περιλαμβάνει πολλαπλά τμήματα επεξεργασίας, όπως την CPU και  την GPU. Η ανάπτυξη πραγματοποιήθηκε από την ίδια σε συνεργασία με την Samsung. Το όνομα Tensor προήρθε από τις μονάδες επεξεργασίας Tensor (TPU) που χρησιμοποιεί η Google στα κέντρα δεδομένων της. Κρίνεται, επίσης, σημαντικό να αναφερθεί ότι η Google είχε αρχίσει να αναπτύσσει τα δικά της chip (με την κωδική ονομασία Whitechapel) ήδη από το 2016. Προηγούμενες συσκευές Pixel είχαν χρησιμοποιήσει chip από την Qualcomm και συγκεκριμένα από την σειρά Snapdragon.

 Τεχνικά χαρακτηριστικά 
Η Κεντρική Μονάδα Επεξεργασίας (CPU) του Τensor χρησιμοποιεί την αρχιτεκτονική ARM και αποτελείτε από 8 πυρήνες οι οποίοι χωρίζονται σε: 
 Δύο πυρήνες  υψηλής επίδοσης στα 2,8 GHz ARM x1 Cortex
 Δύο «μεσαίους» πυρήνες CPU A76 στα 2,25 GHz 
  Τέσσερις υψηλής εξοικονόμησης ενέργειας και επομένως χαμηλότερων επιδόσεων πυρήνων A55 
Διαθέτει, επίσης την Mali-G78 με 20 πυρήνες στα γραφικά. Η κατασκευή του SoC γίνεται με την βοήθεια της Samsung στην αρχιτεκτονική των  5 nm, διατηρώντας έτσι χαμηλό ενεργειακό προφίλ.

Το Google Tensor ενσωματώνει  το Titan M2 Security Chip  το οποίο αποτελεί μέρος της πλατφόρμας Google Cloud Platform (GCP) που έχει κατασκευαστεί και λειτουργήσει με στόχο την προστασία των δεδομένων των πελατών και συνάμα την ασφαλή εκκίνηση του κινητού. Παράλληλα, η προσθήκη της νέας μονάδας επεξεργασίας Google edgeTPU προσφέρει  ανεπτυγμένη μηχανική μάθηση (ΜL) και τεχνητή νοημοσύνη (AI), "ξεκλειδώνοντας" κατά αυτόν τον τρόπο νέα εργαλεία και τεχνολογίες, όπως είναι το Motion Mode, το Face Unblur, η αυτόματη αναγνώριση ομιλίας και η μετάφραση σε πραγματικό χρόνο, με μηδαμινή κατανάλωση ενέργειας.
+Τεχνικά χαρακτηριστικάSoCGoogle TensorCPU2x Cortex-X1 @ 2.80 GHz 2x1024KB pL2
2x Cortex-A76 @ 2.25 GHz 2x256KB pL2

4x Cortex-A55 @ 1.80 GHz 4x128KB pL2GPUMali G78 MP20 @ 848 MHz (shaders)
996 MHz (tiler / L2)RAM4x 16-bit CH @ 3200 MHz LPDDR5 / 51.2GB/s
8MB System CacheISPHybrid Exynos + Google ISPNPUGoogle edgeTPU @ 1066 MHzModemExynos Modem 5123 ExternalMfc. ProcessSamsung 5 nm (5LPE)

 Επιδόσεις και ανταγωνισμός 
Σύμφωνα με τη Google, η απόδοση της CPU είναι 80% μεγαλύτερη από το Pixel 5 (η προηγούμενη γενιά κινητών τηλεφώνων της Google), ενώ η απόδοση της GPU βελτιώνεται κατά 370%. Ειδικότερα, η CPU του Pixel 6 Pro εμφανίζει βαθμολογία ενός πυρήνα (Single Core) 414, ενώ πολλαπλών πυρήνων  (Multi-Core) 2074 - αριθμοί που είναι αντικειμενικά χαμηλότεροι από τα αποτελέσματα του  άμεσου ανταγωνιστή Galaxy S21 με επεξεργαστή τον Qualcomm Snapdragon 888. Παρά ταύτα, η βαθμολόγηση του Tensor στην απόδοση της μηχανικής μάθησης (ML) κρίνεται κορυφαία ανάμεσα στα υπόλοιπα Android κινητά τηλέφωνα της αγοράς.

 Οθόνη 
Το Pixel 6 διαθέτει  οθόνη OLED 6,4 ιντσών (160 mm) FHD+ 1080p στα 411 ppi με ανάλυση 1080 × 2400 pixel και αναλογία 20:9,  ενώ το Pixel 6 Pro έχει  Οθόνη LTPO OLED 6,7 ιντσών (170 mm) στα 512 ppi με ανάλυση 1440 × 3120 pixel και αναλογία 19,5:9. Μάλιστα, και οι δύο οθόνες έχουν υποστήριξη HDR10+. Μια σημαντική διαφορά, όμως είναι ότι το Pixel 6 έχει ρυθμό ανανέωσης 90 Hz και το Pixel 6 Pro έχει μεταβλητό ρυθμό ανανέωσης  έως 120 Hz.

 Κάμερες 
Και τα δύο τηλέφωνα περιλαμβάνουν μια 50 megapixel  κάμερα και μια 12 megapixel ultrawide , με το Pixel 6 Pro να διαθέτει επιπλέον  τηλεφακό στα  48 megapixel. Η μπροστινή κάμερα στο Pixel 6 αποτελείται από έναν ευρυγώνιο φακό 8 megapixel, ενώ αυτή στο Pixel 6 Pro από έναν υπερευρυγώνιο φακό 11,1 megapixel.

 Μπαταρία και λοιπά χαρακτηριστικά 
Το Pixel 6 διαθέτει  μπαταρία 4614 mAh, ενώ το Pixel 6 Pro μπαταρία 5003 mAh. Και τα δύο τηλέφωνα υποστηρίζουν  γρήγορη φόρτιση 30 W, ασύρματη φόρτιση Qi , καθώς και αντίστροφη ασύρματη φόρτιση. Το Pixel 6 είναι διαθέσιμο σε 128 ή 256 GB αποθηκευτικού χώρου και 8 GB μνήμης RAM, ενώ το Pixel 6 Pro είναι διαθέσιμο σε 128, 256 ή 512 GB αποθηκευτικού χώρου και 12 GB μνήμης RAM.Τα δύο τηλέφωνα είναι επίσης εξοπλισμένα με σαρωτή δακτυλικών αποτυπωμάτων κάτω από την οθόνη , στερεοφωνικά ηχεία και Gorilla Glass Victus.
+Pixel 6Pixel 6 proΕκδοχή 1128GB - 8GB RAM128GB - 12GB RAMΕκδοχή 2256GB - 8GB RAM256GB - 12GB RAMΕκδοχή 3512GB - 12GB RAM

 Λογισμικό 
Τα Pixel 6 και Pixel 6 Pro κυκλοφόρησαν με Android 12 και έκδοση 8.4 της εφαρμογής Google Camera κατά την κυκλοφορία. Αναμένεται να λάβουν τουλάχιστον τρία χρόνια σημαντικών αναβαθμίσεων λειτουργικού συστήματος με υποστήριξη έως το 2024 και τουλάχιστον πέντε χρόνια ενημερώσεων ασφαλείας με υποστήριξη έως το 2026.

 Παραπομπές 

 Εξωτερικοί σύνδεσμοι 


 Pixel Fall Launch

Κατηγορία:Έξυπνα τηλέφωνα